Diari Oficial de la Generalitat Valenciana


Sumari del DOGV 6532, del 31-05-2011 (2011/6111)

Informació pública de la proposta de Programa per al Desenvolupament Urbanístic de l'Actuació Integrada D-1, 2, 4-1 Redelimitada del terme municipal de Borriana.
-----------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6111


Data del document
:   16-05-2011

Organisme emissor
:   Agrupació d'Interés Urbanístic Camí Vell de València

Tipus de document
:   Anunci

Descriptors 

:   * Borriana
    * pla d'urbanisme
    * empresa privada

Informació pública de la proposta de Programa per al Desenvolupament Urbanístic de l'Actuació Integrada D-1, 2, 4-1 Redelimitada del terme municipal de Borriana. [2011/6111]  
L'Agrupació d'Interés Urbanístic Camí Vell de València, amb NIF N01145422 i domicili fiscal a Borriana, avinguda de Jaime Chicharro, número 4, ofic. K, formularà una proposta de programa d'actuació integrada que té com a objecte la urbanització dels terrenys que integren la unitat d'execució D-1, 2, 4-1 redelimitada del terme municipal de Borriana. Tot això a la vista del concurs per a la selecció i adjudicació del Programa d'Actuació Integrada D-1, 2, 4-1 Redelimitada de Borriana la gestió indirecta del qual va ser aprovada per Acord del Ple de data 4 de novembre de 2010, convocat per l'Ajuntament de Borriana per mitjà de publicació en el Diari Oficial de la Comunitat Valenciana (DOCV) número 6462, de 17 de febrer de 2011, així com de les bases particulars de programació publicades en el DOCV número 6410, de 2 de desembre de 2010, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
  
L'alternativa tècnica del programa està integrada per pla de reforma interior, projecte d'urbanització, memòria del programa i la resta de documentació addicional exigida per la normativa d'aplicació.  
De conformitat amb el que establix l'article 134 de la LUV i l'article 293 del Reglament d'Ordenació i Gestió Territorial i Urbanística (ROGTU), se sotmet a informació pública pel termini d'un mes, comptat des de la publicació d'este anunci en el DOCV, l'esmentada documentació la qual ha sigut protocol·litzada per mitjà d'acta en la notaria de Francisco José Mondaray Pérez, sítia al carrer de l'Encarnació, número 26-A, baixos, de la localitat de Burriana (tel. 979 843 370), havent sigut depositada també una altra còpia en l'Ajuntament de Borriana. Durant l'indicat termini podrà consultar-se tota la documentació, obtindre's còpia d'esta en legal forma i presentar-se al·legacions, tant en l'Ajuntament, en horari d'atenció al públic, com en la notaria on, així mateix, es podrà obtindre còpia de l'acta de protocol·lització.  
  
Amb anterioritat a la publicació del present anunci, i en compliment del que establix l'article 134.4 de la LUV, s'ha remés el corresponent avís al domicili dels que consten en el Cadastre com a titulars de drets afectats per l'actuació proposada.   
Sense perjuí d'això, este anunci es publica perquè a més servisca d'avís a tots aquells propietaris desconeguts, en ignorat parador o titulars cadastrals la direcció dels quals no constara o constara de forma errònia en el Cadastre, de conformitat amb el que preveu l'article 59.4 de la Llei de Règim Jurídic de les Administracions Públiques i del Procediment Administratiu Comú i l'article 296.4 del ROGTU, sense perjuí que l'avís als dits titulars s'efectue addicionalment per mitjà de publicació en el Butlletí Oficial de la Província de Castelló.  
  
I perquè conste i tinga els efectes oportuns, es lliura el present edicte.  
  
Burriana, 16 de maig de 2011.- El president: José Ramón Oliver Casanova.